CELEX: 32019D0312
Language: bg
Date: 2019-02-21 00:00:00
Title: Решение (ОВППС) 2019/312 на Съвета от 21 февруари 2019 година за изменение и удължаване на срока на действие на Решение 2014/219/ОВППС относно мисия на Европейския съюз по линия на ОПСО в Мали (EUCAP Sahel Mali)

22.2.2019   
               
               
                  BG
               
               
                  Официален вестник на Европейския съюз
               
               
                  L 51/29
               
            
         РЕШЕНИЕ (ОВППС) 2019/312 НА СЪВЕТА
         от 21 февруари 2019 година
         за изменение и удължаване на срока на действие на Решение 2014/219/ОВППС относно мисия на Европейския съюз по линия на ОПСО в Мали (EUCAP Sahel Mali)
         СЪВЕТЪТ НА ЕВРОПЕЙСКИЯ СЪЮЗ,
         като взе предвид Договора за Европейския съюз, и по-специално член 42, параграф 4 и член 43, параграф 2 от него,
         като взе предвид предложението на върховния представител на Съюза по въпросите на външните работи и политиката на сигурност,
         като има предвид, че:
         
                     (1)
                  
                  
                     На 15 април 2014 г. Съветът прие Решение 2014/219/ОВППС (1) относно мисия на Европейския съюз по линия на ОПСО в Мали (EUCAP Sahel Mali).
                  
               
                     (2)
                  
                  
                     На 11 януари 2017 г. Съветът прие Решение (ОВППС) 2017/50 (2) за удължаване на срока на EUCAP Sahel Mali до 14 януари 2019 г. На 7 декември 2017 г. Съветът прие Решение (ОВППС) 2017/2264 (3), в което бе предвидена референтна сума за EUCAP Sahel Mali до 14 януари 2019 г.
                  
               
                     (3)
                  
                  
                     На 25 юни 2018 г. в заключенията си относно Сахел и Мали Съветът подчерта значението на регионализацията на ОПСО в Сахел, с цел засилване, в зависимост от случая, на гражданската и военната подкрепа за трансграничното сътрудничество, структурите за регионално сътрудничество – по-специално тези от Г-5 от Сахел, както и за капацитета и ангажираността на държавите от Г-5 за преодоляване на предизвикателствата в областта на сигурността в региона.
                  
               
                     (4)
                  
                  
                     На 25 октомври 2018 г., след стратегическия преглед на EUCAP Sahel Mali Комитетът по политика и сигурност препоръча срокът на EUCAP Sahel Mali да бъде удължен до 14 януари 2021 г.
                  
               
                     (5)
                  
                  
                     На 17 декември 2018 г., преди одобряването от страна на Съвета на документите за планиране във връзка с регионализацията на действията в Сахела, Съветът прие Решение (ОВППС) 2018/2008 (4) за удължаване на срока на EUCAP Sahel Mali до 28 февруари 2019 г. и предвиди референтна сума за периода до 28 февруари 2019 г.
                  
               
                     (6)
                  
                  
                     Предвид гореизложеното, срокът на действие на Решение 2014/219/ОВППС следва да бъде удължен до 14 януари 2021 г.
                  
               
                     (7)
                  
                  
                     EUCAP Sahel Mali ще се провежда в обстановка, която може да се влоши и да възпрепятства постигането на целите на външната дейност на Съюза, установени в член 21 от Договора за Европейския съюз,
                  
               ПРИЕ НАСТОЯЩОТО РЕШЕНИЕ:
         
            Член 1
            Решение 2014/219/ОВППС се изменя, както следва:
            
                        1)
                     
                     
                        В член 14, параграф 1, се добавя следната алинея:
                        „Референтната сума, предназначена за покриване на свързаните с EUCAP Sahel Mali разходи за периода от 1 март 2019 г. до 14 януари 2021 г., е в размер на 66 930 000 EUR.“
                     
                  
                        2)
                     
                     
                        В член 18 второто изречение се заменя със следното:
                        „Прилага се до 14 януари 2021 г.“.
                     
                  
         
            Член 2
            Настоящото решение влиза в сила в деня на приемането му.
            Прилага се от 1 март 2019 г.
         
         
            Съставено в Брюксел на 21 февруари 2019 година.
            
               
                  За Съвета
               
               
                  Председател
               
               G. CIAMBA
            
         
         
            (1)  Решение 2014/219/ОВППС на Съвета от 15 април 2014 г. относно мисия на Европейския съюз по линия на ОПСО в Мали (EUCAP Sahel Mali) (ОВ L 113, 16.4.2014 г., стр. 21).
         
            (2)  Решение (ОВППС) 2017/50 на Съвета от 11 януари 2017 г. за изменение на Решение 2014/219/ОВППС относно мисия на Европейския съюз по линия на ОПСО в Мали (EUCAP Sahel Mali) (ОВ L 7, 12.1.2017 г., стр. 18).
         
            (3)  Решение (ОВППС) 2017/2264 на Съвета от 7 декември 2017 г. за изменение на Решение 2014/219/ОВППС относно мисия на Европейския съюз по линия на ОПСО в Мали (EUCAP Sahel Mali) (ОВ L 324, 8.12.2017 г., стр. 52).
         
            (4)  Решение (ОВППС) 2018/2008 на Съвета от 17 декември 2018 г. за изменение и удължаване на срока на действие на Решение 2014/219/ОВППС относно мисия на Европейския съюз по линия на ОПСО в Мали (EUCAP Sahel Mali) (ОВ L 322, 18.12.2018 г., стр. 24).